《题薛氏园》
宋代·刘植

屋头深锁屿头云，高下亭台景旋分。
荷气晓来迎露看，泉声雨后隔溪闻。
疏棂不碍松萝月，高柳时停鸥鹭群。
只恐此身闲未得，徵书催发暑如焚。

作者简介：刘植，字成道，永嘉（今浙江温州）人。安上曾孙。理宗绍定三年（一二三○）曹豳官大理寺簿时有唱和。有《渔屋集》，已佚。事见《江湖后集》卷一四。今录诗二十五首。